पाएं अपने शहर की ताज़ा ख़बरें और फ्री ई-पेपरडाउनलोड करें
जिले में लगातार बढ़ रही कोरोना संक्रमित मरीजों की संख्या के बाद अब अस्पतालों की स्थिति बिगड़ती जा रही है। इसी के चलते मेड़ता CHC स्तर पर सुविधाओं की कमी सामने आई है। जिसको लेकर विधायक इंदिरा बावरी ने मेड़ता विधानसभा में कोरोना महामारी से लड़ने के लिए मेड़ता CHC में ऑक्सीजन प्लांट निर्माण व चिकित्सा उपकरण उपलब्ध करवाने के लिए 50 लाख रुपए की विधायक मद से स्वीकृति प्रदान करते हुए इसकी अनुशंषा जिला परिषद CEO जवाहर चौधरी को भेजी है।
गौरतलब है कि कलेक्टर डॉक्टर जितेंद्र सोनी के आदेशों के चलते कोरोना मरीजों का CHC स्तर पर इलाज शुरू किया जाना है। वहीं, मेड़ता CHC पर ऑक्सीजन कि अनुपलब्धता के साथ अन्य चिकित्सा उपकरण की कमी की बात समाने आ रही थी। इसी के चलते मेड़ता विधायक इंदिरा बावरी ने 35 लाख रुपये की लागत से 15 से 20 सिलेंडर उत्पादन क्षमता का ऑक्सीजन प्लांट का निर्माण करने व 15 लाख की लागत से विभिन्न चिकित्सा उपकरणों की खरीद के लिए विधायक मद से राशि स्वीकृत की है।
चिकित्सा उपकरणों और सुविधाओं के लिए जारी की स्वीकृति
मेड़ता CHC में 15 से 20 सिलेंडर उत्पादन क्षमता का ऑक्सीजन प्लांट का निर्माण करने के लिए 35 लाख रूपए और 50 डी टाइप ऑक्सीजन सिलेंडर, 5 ऑक्सीजन कंसंट्रेटर, 100 पल्स ऑक्सीमीटर, सेनेटाइजर, N-95 मास्क, पीपीई किट व अन्य मेडिकल उपकरणों के लिए 35 लाख रूपए की राशि स्वीकृत की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn